Jaunutis

JaunutisJaunutis/Яўнут 150px  Tituls Lietuvas dižkunigaitis Pie varas 1341. gads - 1345. gads Priekšgājējs  Ģedimins   Pēctecis  Aļģirds Dinastija Ģedimina dinastija Tēvs Ģedimins  Sieva nav zināms Bērni 2 vai 3 dēli
7 dēli un 8 meitas no Juliānas Dzimis ap 1300. gadu Miris ap 1366. gadu Zaslavļā, (tagad Minskas apgabals) 

Jaunutis (, , ; dzimis ap 1300. gadu, miris 1366. gadā) bija Lietuvas dižkunigaiša Ģedimina dēls un pēc viņa nāves laikā no 1341. līdz 1345. gadam valdnieks Viļņas pilī kopā ar savu māti Jevnu. Pēc tam, kad viņa brāļi Aļģirds un Ķēstutis 1345. gadā izdzina Jaunuti no Viļņas, viņš kļuva par Zaslavļas kņazu.

 Vārda cilme 
Personvārds "Jaunutis" ir cēlies no vārda "jaunas" ("jauns") – "jaunulis".
Pēc cita uzskata viņa vārds ir cēlies no viņa mātes vārda "Jevna" vai "Jaunė" ("jaunā") - "Jaunās dēls".

 Dzīvesgājums 
Pēc kāda sena Lietuvas rokraksta tulkojuma latīņu valodā Jaunutis ir dzimis kā sava tēva Ģedimina ceturtais dēls  no viņa trešās laulības ar Polockas kņaza meitu Jevnu. Par viņa dzīves agrīno periodu nav saglabājušās nekādas ziņas.Rowell, S.C. (1994). Lithuania Ascending: A Pagan Empire Within East-Central Europe, 1295-1345. Cambridge Studies in Medieval Life and Thought: Fourth Series. Cambridge University Press. p.280–287

Kad pirms savas nāves 1341. gadā Ģedimins sadalīja savus valdījumus saviem septiņiem dēliem kā dalienas kņazistes, Jaunutis kopā ar savu mātu turpināja valdīt Viļņas pilī. Kaut arī vairums vēsturnieku viņu dēvē par Lietuvas dižkunigaiti, tam nav atrasts neviens autentisks apstiprinājums, iespējams, ka reāla vara viņam bija tikai Aukštaitijas zemē.
Pēc Ģedimina atraitnes Jevnas nāves 1344. gadā viņa brāļi Aļģirds un Ķēstutis noslēdza savienību pret Jaunuti un viņu atbalstošo Narimantu un 1345. gada ziemā Ķēstutis ieņēma Viļņu.

Jaunutim kā atkāpšanās tiesa tika piešķirta Zaslavļas pils netālu no Minskas, tomēr viņš aizbēga pie sava māsasvīra un Aļģirda sāncenša Maskavijas kņaza Simeona Ivanoviča Lepnā (Симеoн Иоаннович Гордый, valdīja 1340-1353).Rowell, S. C. (Spring 1994). "Pious Princesses or Daughters of Belial: Pagan Lithuanian Dynastic Diplomacy, 1279–1423". Medieval Prosopography 15 (1): 40. Maskavā viņš 1345. gada novembrī tika kristīts kā Ivans.Michell, R. and Forbes, N (trans.) The Chronicle of Novgorod 1016-1471. London, 1914.

Nesaņēmis gaidīto atbalstu no Maskavijas, Jaunutis 1347. gadā pakļāvās dižkunigaitim Aļģirdam un līdz mūža beigām valdīja kā viņa vasalis Zaslavļas kņazistē. Miris 1366. gadā, kad viņa vārds pēdējo reizi rakstīts Lietuvas kņazu līgumā ar Polijas karali.

 Jaunuta bērni 
 Semjons
 Mihails, Zaslavļas kņazs (līdz 1399)

 Atsauces 

Kategorija:1366. gadā mirušie
Kategorija:Ģedimina dinastija
Kategorija:Lietuvas dižkunigaiši